Diari Oficial de la Generalitat Valenciana


Sumari del DOGV 3994, del 08-05-2001 (2001/4223)

ORDRE de 2 de maig de 2001, de la Conselleria d'Indústria i Comerç, per la qual es fan públiques les línies de crèdit i l'import global màxim destinat a la concessió d'ajudes en matèria de prevenció de riscos laborals en mineria i pirotècnia en l'exercici 2001.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3994

Data del DOGV
:   08-05-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/4223


Data del document
:   02-05-2001

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * suport econòmic
    * focs artificials
    * explotació minera
    * seguretat en el treball
    * ajuda pública

ORDRE de 2 de maig de 2001, de la Conselleria d'Indústria i Comerç, per la qual es fan públiques les línies de crèdit i l'import global màxim destinat a la concessió d'ajudes en matèria de prevenció de riscos laborals en mineria i pirotècnia en l'exercici 2001. [2001/X4223]
  
Amb data 28 de desembre de 2000 va ser publicada en el Diari Oficial de la Generalitat Valenciana l'Ordre de 21 de desembre, de la Conselleria d'Indústria i Comerç, per la qual es dicten normes per a la concessió d'ajudes en matèria de prevenció de riscos laborals en mineria i pirotècnia en l'exercici 2001.
  
Després de la publicació de la Llei de Pressupostos de la Generalitat Valenciana per a l'exercici de 2001 i segons el que s'ha establit en l'article 47 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública Valenciana, és procedent publicar les línies de subvenció que financen les mencionades ajudes, i també l'import global màxim que s'hi destina.
  
En virtut d'això i de conformitat amb el que s'ha establit en la disposició addicional primera de l'Ordre de 21 de desembre de 2000, de la Conselleria de Indústria i Comerç,
  
ORDENE
  
Article 1
  
Per a l'exercici 2001, i de conformitat amb el que s'ha disposat en la Llei 12/2000, de 28 de desembre, de Pressupostos de la Generalitat Valenciana per a l'esmentat exercici, les ajudes establides en l'Ordre de 21 de desembre de 2000, de la Conselleria d'Indústria i Comerç (DOGV de 28.12.2000), per la qual es dicten normes per a la concessió d'ajudes en matèria de prevenció de riscos laborals en mineria i pirotècnia en l'exercici de 2001 es finançaran a càrrec de la secció, el programa, la línia i els imports globals màxims que a continuació s'indiquen.
  
Secció 11. Programa 722.10. Ordenació i Promoció Industrial i Energètica.
  
Capítol IV. Línia T3049. Import global màxim: 55.923.736 PTA.
  
Article 2
  
La present ordre entrarà en vigor el dia de la data, sense perjudici de la posterior publicació en el Diari Oficial de la Generalitat Valenciana.
  
València, 2 de maig de 2001
  
El conseller d'Indústria i Comerç,
  
FERNANDO V. CASTELLÓ BORONAT